ประจำเดือนมาครั้งแรกวันที่8/10/62​ ปกติกินยาคุมตลอด​ แต่พอหมดประจำเดือนก็หยุดกิน​ เพราะตั้งใจว่าจะหยุดกินเนื่องจากอ้วนขึ้นมากค่ะ​ แต่วันที่16/10/62​ เหมือนมีประจำเดือนมาอีกแต่เป็นสีออกน้ำตาล​ ไม่เยอะมาก​ อยากทราบว่ามีอะไรผิดปกติมั้ยคะ ปล.(ตลอด1เดือนที่ผ่านมาไม่ได้มีอะไรกับแฟนเลยค่ะ)​
สวัสดีค่ะ หากตอนที่มีเพศสัมพันธ์ครั้งสุดท้ายเป็นช่วงที่รับประทานยาคุมทุกวัน แทบจะไม่มีโอกาสตั้งครรภ์ค่ะเลือดออกผิดปกติทางช่องคลอดดังกล่าวมานั้น อาจจะยังเป็นผลข้างเคียงจากยาคุมกำเนิด หรือเกิดหลังหยุดยาคุมได้ หากออกมาเล็กน้อย แนะนำสังเกตอาการและสังเกตประจำเดือนครั้งถัดไปก่อนว่าจะมาภายใน 22-35 วันหรือไม่ หากยังมีเลือดออกกระปริดกระปรอยบ่อยๆหรือออกมามาก ปวดหน่วงท้องน้อย ควรรีบไปพบสูตินรีแพทย์เพื่อหาสาเหตุเช่นการติดเชื้อหรือมีเนื้องอกในอวัยวะสืบพันธุ์เพศหญิงค่ะ